הפקדות לקופות גמל נהנות מהטבות בתשלומי מס הכנסה (בדרך של ניכוי או זיכוי) עד לתקרות המוגדרות בחוק, ומשיכת הכספים כקצבה עשויה להיות פטורה ממס רווחי הון כפוף להוראות ההסדר התחיקתי(1). ככלל משיכת כספים (קצבתיים) מקופת הגמל שלא על דרך קצבה ושלא בהתאם לקריטריונים הקבועים בדין, חייבת במס של 35%, אלא אם אישר פקיד שומה אחרת. בעניין זה, חוסך מעל גיל 60 שעומד בקריטריונים המאפשרים לו להוון את הקצבה על פי הדין וככל שהכספים שנצברו חוסים תחת ההגדרה "קצבה מוכרת", ינוכה מס רווח ההון בשיעור של 15% מהרווחים הנומינליים (לפני אינפלציה), במקום 25% על הרווחים הריאליים (בניכוי האינפלציה), שהוא מס רווחי הון שחל על רוב הנכסים.